UAT MATCA
Galati, str Ștefan cel Mare, nr 158, Matca
CUI 4412225
Nr. 21255 / 01.09.2026
Anunț concurs pentru post contractual conform H.G. 1336/2022
A.) UAT MATCA cu sediul în Matca, str. Ștefan Cel Mare nr. 158, județul Galați, organizează concurs, pentru ocuparea următorului post contractual, conform H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice:
1. Nivelul postului: execuție
2. Denumirea postului: Expert dezvoltare comunitară / cod COR 341204 – facilitator de dezvoltare comunitară (funcție asimilată)
„Dezvoltarea și furnizarea de servicii sociale integrate de îngrijire la domiciliu pentru vârstnicii vulnerabili din comuna Matca, județul Galați”, cod SMIS 353396, post vacant, pe perioadă determinată.
3. Numărul de posturi: 1 post, 39 luni, 84 ore/lună, program de lucru inegal
B.) Pentru înscrierea la concurs, candidații vor depune la UAT Matca un dosar de concurs care va conține următoarele documente:
a) formular de înscriere la concurs, conform modelului aprobat;
b) copia actului de identitate sau a oricărui alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
e) copia carnetului de muncă și/sau adeverințe eliberate de angajatori pentru perioada lucrată, ori alte documente justificative, care să ateste vechimea în muncă, vechimea în specialitatea studiilor și experiența profesională specifică solicitată pentru ocuparea postului;
f) certificat de cazier judiciar sau, după caz, extrasul de pe cazierul judiciar; documentul poate fi înlocuit cu o declarație pe propria răspundere privind antecedentele penale, caz în care candidatul declarat admis la selecția dosarelor are obligația de a completa dosarul cu documentul corespunzător anterior datei de susținere a probei scrise;
g) certificatul de integritate comportamentală, potrivit Legii nr. 118/2019, pentru posturile care presupun contact direct cu persoane vârstnice sau alte categorii de persoane vulnerabile;
h) adeverință medicală care să ateste starea de sănătate corespunzătoare postului pentru care candidează, eliberată cu cel mult 6 luni anterior depunerii dosarului, de către medicul de familie sau de către unități sanitare abilitate;
i) curriculum vitae, model comun european, datat și semnat pe fiecare pagină, în care se menționează proiectul și postul vizat;
j) declarație de disponibilitate privind îndeplinirea cerințelor legate de timpul/programul de lucru și perioada de angajare solicitate pentru postul vizat.
Forma documentelor
Documentele prevăzute la lit. b)–e) se depun în copie, cu mențiunea „conform cu originalul” înscrisă pe fiecare pagină și asumată prin semnătura candidatului.
Candidații au obligația de a prezenta documentele prevăzute la lit. b)–e) în original, în vederea verificării conformității copiilor, cel târziu până la data și ora organizării probei scrise. Celelalte documente se depun în original, cu excepția situațiilor în care legislația permite depunerea unei declarații pe propria răspundere.
Modalitatea și termenul de depunere:
Dosarele de concurs se depun personal la registratura instituției sau se transmit prin Poșta Română / serviciu de curierat rapid, într-un plic închis, la sediul Primăriei Matca, județul Galați.
Pe plic se vor menționa:
numele și prenumele candidatului;
funcția pentru care candidează;
denumirea proiectului: „Dezvoltarea și furnizarea de servicii sociale integrate de îngrijire la domiciliu pentru vârstnicii vulnerabili din comuna Matca, județul Galați”;
Cod SMIS: 353396.
Termenul de depunere a dosarelor este de 10 zile lucrătoare de la data afișării anunțului. Informații la tel: 0740230805 sau la sediul instituției.
Termenul de depunere a dosarelor: 17 Septembrie 2026, ora 15:00, la sediul instituției.
C.) Condițiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile care presupun contact direct cu persoane vârstnice sau alte categorii de persoane vulnerabile.
Condiții specifice de participare la concurs:
1. Nivelul studiilor: Studii superioare absolvite cu diplomă de licență în unul dintre domeniile: Sociologie, Asistență socială, Psihologie, Științe ale educației, Științe administrative, Științe ale comunicării, Științe politice; constituie avantaj deținerea sau frecventarea unui curs de facilitator de dezvoltare comunitară.
2. Vechime în muncă: Experiență generală: minimum 3 ani; experiență specifică: minimum 1 an de experiență în activități sociale, comunitare, educaționale ori în lucrul cu persoane vulnerabile.
D.) Bibliografie și tematică:
A. Bibliografie generală
OUG nr. 57/2019 privind Codul administrativ, cu modificările și completările ulterioare;
Legea nr. 292/2011 a asistenței sociale, cu modificările și completările ulterioare;
Legea nr. 197/2012 privind asigurarea calității în domeniul serviciilor sociale, cu modificările și completările ulterioare;
HG nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice;
HG nr. 234/2023 privind stabilirea criteriilor pe baza cărora se determină procentul de majorare salarială pentru persoanele prevăzute la art. 16 din Legea nr. 153/2017, precum și condițiile de înființare a posturilor în afara organigramei.
B. Bibliografie specifică
Ordinul nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, cu modificările și completările ulterioare;
Ordinul nr. 2143/2022 privind modificarea și completarea Ordinului nr. 29/2019;
Standardele minime de calitate pentru serviciile de îngrijiri la domiciliu pentru persoane vârstnice, cod 8810 ID-I;
Legea nr. 17/2000 privind asistența socială a persoanelor vârstnice, republicată, cu modificările și completările ulterioare;
Fișa de autoevaluare aferentă serviciului social de îngrijiri la domiciliu pentru persoane vârstnice;
Ordinul nr. 2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice;
Ghidul Solicitantului – Condiții Generale Programul Incluziune și Demnitate Socială 2021–2027, cu modificările și completările ulterioare;
Ghidul Solicitantului – Condiții Specifice, Acțiunea 6.1 – Servicii de îngrijire la domiciliu pentru persoanele vârstnice;
Manualul Beneficiarului PIDS 2021–2027, cu modificările și completările ulterioare.


Tematică – Expert dezvoltare comunitară
Planificarea, coordonarea și monitorizarea activităților de participare socială din cadrul Activității A3;
Prevenirea izolării și a instituționalizării persoanelor vârstnice vulnerabile;
Dezvoltarea rețelei comunitare de sprijin; colaborarea cu instituțiile publice și organizațiile locale;
Organizarea seminariilor tematice și a activităților de educație digitală pentru persoane vârstnice;
Evaluarea impactului măsurilor de sprijin asupra beneficiarilor;
Principiile egalității de șanse, nediscriminării și incluziunii sociale;
Drepturile și obligațiile beneficiarilor de servicii sociale; confidențialitatea datelor.
Calendarul de desfășurare a concursului, respectiv data limită și ora până la care se pot depune dosarele de concurs:
	Activitate
	Data
	Ora

	Data postării/publicării anunțului
	3 Septembrie 2026
	

	Data limită de depunere a dosarelor
	17 Septembrie 2026
	15:00

	Selecția dosarelor
	18 Septembrie 2026
	09:00

	Afișarea selecției dosarelor
	18 Septembrie 2026
	13:00

	Termen limită contestații ref la selecția dosarelor
	21 Septembrie 2026
	13:00

	Afișarea rezultatelor la contestații
	22 Septembrie 2026
	13:00

	Proba scrisă
	25 Septembrie 2026
	09:00

	Afișarea rezultatelor la proba scrisă
	25 Septembrie 2026
	13:00

	Termen limită contestații la proba scrisă
	28 Septembrie 2026
	13:00

	Afișarea rezultatelor la contestații ref proba scrisă
	29 Septembrie 2026
	13:00

	Interviul
	30 Septembrie 2026
	09:00

	Afișarea rezultatelor la proba de interviu
	30 Septembrie 2026
	11:00

	Termen limită contestații la proba de interviu
	30 Septembrie 2026
	13:00

	Afișarea rezultatelor la contestații la proba de interviu
	30 Septembrie 2026
	15:00

	Afișare rezultat final
	30 Septembrie 2026
	15:30



Informații suplimentare, precum și formularele necesare depunerii dosarului, sunt disponibile pe site-ul Comunei Matca precum și la sediul Primăriei.


PRIMAR,
Gheorghe Marin
